150. löggjafarþing 2019–2020.

Þingskjal 150 — 150. mál.

Fyrirspurn

til sjávarútvegs- og landbúnaðarráðherra um strandveiðar árið 2019.

Frá Ingu Sæland.

1.	Hver var heildarviðmiðun afla og veiddur heildarafli í tonnum í strandveiðum árið 2019?

2.	Hvernig skiptist heildaraflinn í þorsk, ufsa, karfa, ýsu, steinbít og annað talið í prósent
um og tonnum? Tölur óskast eftir svæðum og fyrir landið allt.

3.	Hver var fjöldi landana á svæðum A–D?

4.	Hvert var hlutfall svæða A–D af heildarviðmiði?

5.	Hver var fjöldi báta á strandveiðum á svæðum A–D og samtals á landinu öllu?

6.	Hver var hlutfallsleg skipting bátagerða, þ.e. smábáta í aflamarki, krókaaflamarki og báta eingöngu á strandveiðum?

7.	Hver var heildarumframafli í þorski yfir skammt" í tonnum? Hversu hátt hlutfall var þetta af heildarkvóta? Hvert var hlutfall þessara tilvika í heildarfjölda landana? Hversu há upphæð var innheimt í ríkissjóð vegna umframafla?

8.	Hvert var heildaraflaverðmæti strandveiða þorsks, ufsa, karfa og ýsu eftir svæðum og samtals? Hver voru meðalverðmæti þessara tegunda í strandveiðunum á öllu landinu og skipt eftir svæðum?

9.	Hversu mikið af heildarafla af strandveiðum var selt í gegnum fiskmarkaði?

10.	Hversu mikið af heildarafla af strandveiðum var selt til fiskvinnslna samkvæmt samningi um byggðakvóta á hverju veiðisvæði A–D? Svar óskast sundurliðað sem almennur byggðakvóti og byggðakvóti Byggðastofnunar.

Skriflegt svar óskast.